Sisäasiainministeriö

Maahanmuutto-osasto

PL 26

00023 Valvioneuvosto

Lausuntopyyntönne SM077:00/2011

**Lausunnon antaja ja yhteystiedot**

Hämeenlinnan kaupungin terveyden ja toimintakyvyn edistämisen lautakunta

Tilaajapäällikkö Tuulikki Forssén

PL 84

13101 Hämeenlinna

puh. 03 621 2014

# Asia Sisäasianministirö pyytää antamaan lausunnon Maaahanmuuton

# tulevaisuus 2020- työryhmän ehdotuksesta Suomen

# maahanmuuttopolitikan suuntaviivoiksi ja tavoitteiksi.

###### Lausunto

Maahanmuuton tulee olla ennakoitua ja hallittua. Suomen avoimuudesta, vahvuuksista ja vetovoimatekijöistä on viestittävä nykyistä tehokkaammin.

Maahanmuuton kyseessä ollen tarvitaan toimia sekä niiden suhteen, jotka ovat Suomeen muuttamassa kuin niiden suhteen, jotka jo Suomessa asuvat.

Suomeen hakeutujat: Suomi tarvitsee korkeasti koulutettuja ja osaavia työntekijöitä, asiantuntijoita ja yrittäjiä. Tämä edellyttää seuraavia asioita:

* työn kautta maahan muuttoa harkitsevat henkilöt tarvitsevat tietoa jo ennen maahan tuloa etenkin asumisesta, kuntien palveluista ja lainsäädännöstä
* tehokkaan, perehdytyssysteemin luominen ja kehittäminen maahan muuttoa harkitseville
* tehokas, monikielisen sähköisen ym. tiedottamisen suunnitelma ja toteutus valtakunnallisesti sekä myös ulkomailla esim. lähetystöjen välityksellä

Jo Suomessa oleville maahanmuuttajille tarvitaan:

* joustavan, eri elämäntilanteen huomioon ottavan kotoutumismallin luominen eri työntekijöille
* myös työnantajien sitoutuminen työntekijöiden perehdytykseen, esim. suomen kielen alkeet ja perusta yhteiskuntasysteemin ymmärtämiseksi
* tutkintojen rinnastamisen helpottaminen
* täydennyskoulutuksen tehostaminen ja kehittäminen

Seuraavat huomiot koskevat kaikkia maahanmuuttajia:

Tarvitaan tehokasta yhteistyötä ja verkostoitumista oppilaitosten, yritysten, rekrytointiyritysten ja maahanmuuttajatyöntekijöiden välillä, jotta jo maassa opiskelevat maahanmuuttajat pystytään työllistämään ja saamaan työharjoitteluun jo opiskeluaikana. Tässä tarvitaan myös panostusta kotimaisten kielten opettamiseen.

Maahanmuuttohallinnon työnjakoa ja vastuita on selkeytettävä ja poikkihallinnollista yhteistyötä on tehostettava. Hallinnon aloilla on erilainen tapa tehdä asioita, mikä vaikeuttaa tiedon välitystä. Tarvitaan yhteispalvelupisteitä. (Kela, Te-toimisto, kunta.)

Julkisten palvelujen soveltuminen maahanmuuttajille on kannatettava ajatus. Alkuvaiheen ohjaus ja neuvonta on jo kunnalla käytössä monialaisena toimintana. Opastuksen ongelmana on se, että hallinto on pirstaleinen ja toimijoita monessa tasossa ja eri elämän aloilla: maistraatti, poliisi, Kela, kunnan palvelut vauvasta vaariin.

Tarpeellista olisi saada kokonaiskuva sekä yhtenäisiä tilastoja, sillä koordinoitu tieto puuttuu.

Maahanmuuttajat tarvitsevat omakielistä palvelua ja opastusta. Pelkkä sähköinen tiedotus ei ole riittävä, vaikka sitäkin on tarpeen kehittää ja yksinkertaistaa. Selkokielen käyttöä on lisättävä kaikilla hallinnon aloilla.

Oleskelulupamenettelyn yksinkertaistaminen ja linjaaminen on erityisen tarpeen.

Maahanmuuttajien osallistumismahdollisuuksia on tuettava erityistoimin ja niistä on tiedotettava aktiivisemmin ja monikanavaisemmin, mutta tässä tarvitaan kuntiin lisäresursseja.

Valtio voisi kannustaa maahanmuuttajien työllistämistä kanavoimalla rahoitustaan entistä enemmän tahoihin, jotka työllistävät maahanmuuttajataustaisia henkilöitä.

Osaamisen tunnistamiseen työvälineitä kehitettävä, jotta maahanmuuttajat voivat hyödyntää paremmin osaamistaan. Näitä voi benchmarkata ja pilotoida, esimerkkinä Melba-menetelmän jatkokehittäminen.

Kunnan kotoutumistoimenpiteisiin tarvitaan kokonaisvaltaisempaa rahoitusta esim. työryhmän ehdottama maahanmuuttajanuorten sujuva siirtyminen koulutuksesta työelämään, vaatii resursseja monelta taholta ja laajaa verkostoyhteistyötä.

Työryhmä on kiitettävästi ottanut huomioon sen, että maahanmuuttajat ovat erittäin heterogeenin ryhmä, jotka ovat myös erittäin erilaisissa elämäntilanteissa, eri koulutustaustoin ja eri syin maahan tulleita.

On selvitettävä keinoja nopeuttaa kansainvälistä suojelua saavien sijoittumista kuntiin sekä yksinkertaistettava kuntakorvausjärjestelmää. Jotta kunnat olisivat motivoituneempia vastaanottamaan kansainvälistä suojelua (etenkin kiintiöpakolaisia) tarvitsevia, olisi järjestelmää kehitettävä kuntien resurssien ja erityisosaamisen kautta. Kunnat voisivat näin olla mukana määrittelemässä osaamisensa painopistealueita.

Erittäin tärkeätä olisi yhdenmukaistaa turvapaikkahakuprosessin kautta tulevat myönteisen oleskeluluvan saaneiden koordinointi sekä kiintiöpakolaisten vastaanoton järjestelmä. Tällä hetkellä kiintiöpakolaisten vastaanotto kärsii ja järjestelmä riitelee keskenään näiden kahden ryhmän välillä.

Kannatettavaa on, että syrjintää koskeva tilastointia kehitetään.

Täydennyskoulutusohjelma valtion virkamiehille (poliisi, asunto-ohjelmat, maistraatti, Kela) sekä kuntien työntekijöille on tarpeen, sillä edelleen näyttää siltä, että virkamiehillä ei ole tarpeeksi tietoa eri syin Suomeen tulleista maahanmuuttajista ja heidän tilanteestaan. Myös terminologiasta on epäselvyyksiä: kuka on pakolainen ja kuka työn, tai avioliiton vuoksi tullut maahanmuuttaja.

Asunto-ohjelmissa tulee ottaa huomioon lisääntyvä maahanmuuttajaväestö erilaisten ongelmien ehkäisemiseksi.

Myönteinen asenneilmapiirin luominen on tärkeää. Tässä on tiedotusvälineillä suuri rooli

Lisäksi on tärkeää että erilaisilla menetelmäkoulutuksilla opetetaan menetelmiä, joilla saadaan selville tehokkaasti asiakkaan realistinen toimintakyky juuri siinä elämäntilanteessa, jossa hän sillä hetkellä on. Tämä asia liittyy työntekijöiden ammatillisen osaamisen arviointiin ja siinä ilmeneviin mahdollisiin tuen tarpeisiin.

Asian valmisteluun on osallistunut maahanmuuttajapalveluista palvelupäällikkö Tua Sjöblom.

Tilaajajohtaja Jukka Lindberg

Tilaajapäällikkö Tuulikki Forssén